VAAKA-hankkeen+kuvaus

VAAKA (Vaarojen kartoitus ja riskien arviointi työssäoppimisessa ja ammattiosaamisen näytöissä)-hanke on Sosiaali- ja terveysministeriön rahoittama verkostohanke, jolla tuetaan ammatillisissa oppilaitoksissa kehitettävien hyvien käytäntöjen levittämistä koko ammatillisen opetuksen kenttään. Ammatilliset oppilaitokset ovat saaneet vuosina 2009, 2010 ja 2011 rahoitusta Opetushallitukselta työssäoppimisen työturvallisuuden kehittämiseen. VAAKA-hankkeen tavoitteena on:
 * 1) Tuoda eri osapuolten tietoisuuteen keskeiset vaatimukset koskien työn vaarojen kartoittamista ja riskien arviointia
 * Koulutuksen järjestäjät
 * Työnantajat (työssäoppimispaikka tai koulutuksen järjestäjä)
 * Työssäoppimista ohjaavat opettajat
 * Työpaikkaohjaajat
 * 1) Tukea riskien arvioinnin toteuttamista
 * Työssäoppimis- ja näyttöpaikoilla tehtävässä työssä
 * Koulutuksen järjestäjien omissa tiloissa ja työmailla tehtävässä työssä

VAAKA-hankkeen suunnitellut tehtävät
 * Aktivoidaan koulutuksen järjestäjiä verkostoitumaan ja hakemaan OPH:n valtionavustusta työssäoppimisen työturvallisuuden kehittämiseen
 * Kutsutaan valtionavustusta saaneet koulutuksen järjestäjät ja heidän edustajansa mukaan verkostoon
 * Järjestetään verkostotapaamisia, joissa esitellään hankkeiden tilannetta, jaetaan tietoa ja opitaan toisilta
 * Tehdään yhdessä aloitteita, jotka edistävät työssäoppimisen työturvallisuutta ja kehitettävien hyvin käytäntöjen toteutumista
 * Testataan ja arvioidaan kehitettyjä toimintamalleja
 * Tiedotetaan muitakin oppilaitoksia kehitetyistä menetelmissä esimerkikis yhteistyössä AMKE ry:n kanssa
 * Ylläpidetään malleja ja hyviä käytäntöjä vapaasti saatavilla (TONET-sivusto tms.)

VAAKA-hankkeen koordinaattorina toimii tutkija Sari Tappura Tampereen teknillisestä yliopistosta. Hankkeen ohjausryhmän muodostaa Opetushallituksen ammatillisen opetuksen työsuojeluverkosto, Arto Pekkala, OPH, Arja Äyräväinen, TTL, Hannu Tapola, STM ja Mira Nokelainen, TTK.